זאור סדאייב

זאור אומרוביץ' סדאייב (ברוסית: Заур Умарович Садаев; נולד ב-6 בנובמבר 1989) הוא כדורגלן רוסי ממוצא צ'צ'ני, המשחק בעמדת החלוץ.

קריירת מועדונים 
זאור סדאייב נולד וגדל בבירת צ'צ'ניה, גרוזני. עד שנת 2006 שיחק בקבוצת הנוער של טרק גרוזני (כיום אחמט גרוזני), ולאחר מכן עלה לקבוצה הבוגרת של המועדון.

ב-27 בינואר 2013 הודיע בעלי בית"ר ירושלים ארקדי גאידמק על צירופם של שני שחקני רכש מטרק גרוזני לבית"ר ירושלים - סדאייב וג'בראיל קאדייב בן ה-19. החלטה זו של גאידמק עוררה זעם רב בקרב חלק מאוהדי בית"ר עקב העובדה כי שני השחקנים מוסלמים. בתחילת דרכו בירושלים סבל מפציעה, ואת הופעת הבכורה שלו במועדון ערך ב-24 בפברואר 2013, כשנכנס כמחליף במשחק מול מכבי חיפה. את שערו היחיד בקבוצה כבש סדאייב במשחק מול מכבי נתניה ב-3 במרץ 2013. בתגובה לשער זה יצאו כ-300 אוהדי בית"ר מאצטדיון טדי.

בקיץ 2013 חזר סדאייב לאחמט גרוזני, ובינואר 2014 הושאל לקבוצת לכיה גדנסק מליגת העל הפולנית. לאחר אותה העונה, הושאל סדאייב בשנית, הפעם ללך פוזנן, עמה זכה באליפות פולין. חזר לאחמט בשנת 2015.

ב-31 בינואר 2019 הושאל לאנקרגוג'ו מליגת העל הטורקית עד סוף עונת 2018/19. ב-16 ביולי 2019 נרכש על ידי אנקרגוצ'ו בחוזה לעונה אחת. במרץ 2020 עזב את הקבוצה.

באוגוסט 2021 הצטרף לקבוצה הרוסית אלוסטון יוב"ק אלושטה המשחקת בליגת העל בכדורגל של קרים.

תארים 

 לך פוזנן
 אליפות ליגת העל הפולנית: 1 (2014/15)

קישורים חיצוניים

הערות שוליים 

כדורגלנים רוסים
חלוצי כדורגל רוסים
צ'צ'נים
גרוזני: כדורגלנים
כדורגלני בית"ר ירושלים
כדורגלני אחמט גרוזני
כדורגלני לך פוזנן
כדורגלני לכיה גדנסק
כדורגלני אנקרגוג'ו
כדורגלנים זרים בישראל
ספורטאים רוסים בישראל
ספורטאים זרים בפולין
ספורטאים זרים בטורקיה
רוסים שנולדו ב-1989